jkorsvik/nowiki_second_scrape_merged huggingface dataset:
Martin Biehl

Martin Stephan Biehl (født 3. april 1966) er en norsk kunsthistoriker og økonom. Han er avdelingsdirektør ved Bogstad Gård fra 1. januar 2022.
Biehl er utdannet Master of Business and Marketing fra BI/Handelshøyskolen i Oslo og Magister i Konstvetenskap fra Universitetet i Lund i Sverige.Biehl har innehatt flere sentrale stillinger i norsk kunst og kulturliv, blant annet daglig leder for Kunst i skolen, økonomi og markedssjef ved Kunstnernes Hus, direktør ved Kunstindustrimuseet i Oslo, avdelingsdirektør kommunikasjon ved Nasjonalmuseet for kunst, arkitektur og design, administrerende direktør for Blomqvist kunsthandel i Oslo, kommersiell sjef ved Den Norske Opera & Ballett, og daglig leder for Grafill, Norsk organisasjon for visuell kommunikasjon. Fra 2015 til 2021 var Martin Biehl direktør ved Kon-Tiki-museet på Bygdøynes.I tillegg har Biehl vært engasjert i styreverv og andre verv ved følgende institusjoner og foreninger: Statens håndverks- og kunstindustriskole, Oslo Kunsthall, Polyteknisk forening – gruppe for verdiskaping, Forum for kultur og næringsliv, Sponsor og eventforeningen, OCA – Office for Contemporary Art Norway, Ultima - Oslo Contemporary Music Festival, BONO – Billedkunst, opphavsrett i Norge, Kopinor, Nationaltheatret, KEM - Kunstnernes Eget Materialutsalg, DAT - Det Andre Teateret, Kulturhuset Stabekk Kino og Virke Reiseliv og Opplevelser.
Biehl har i en årrekke vært sensor og undervist for Handelshøyskolen BIs bachelorprogram Kultur og ledelse. Han har mottatt følgende priser og utmerkelser: Merket for god design, Gulltaggen, Årets sponsorobjekt, Visuelt og pris for beste magisteravhandling ved Lunds universitet gitt av Stiftelsen Britt og Karl Hugo Axelssons fond. Han ble i 2018 utnevnt til offiser av Ordenen Italias stjerne, og i 2019 til kommandør av den chilenske Bernardo O Higgins.    
Han har vært gift siden 1996 og har to barn.


== Referanser ==
Nasjonalheltens orden

Nasjonalheltens orden (engelsk: The Order of National Hero) er en jamaicansk orden innstiftet 18. juli 1969 ved lov vedtatt av Jamaicas parlament. Ordenen belønner de mest framstående innsatser for Jamaica. Nasjonalheltens orden rangerer som den fremste i Jamaicas ordensvesen, foran Nasjonens orden. Generalguvernøren er ordenskansler.


== Insignier ==
Ordenstegnet for Nasjonalheltens orden består av en hvitemaljert stjerne med fjorten tagger, hver med en gullkule i spissen. Midtmedaljongen er i svart emalje og har Jamaicas riksvåpen i gull. Den er omgitt av en grønnemaljert bord med innskriften «HE BUILT A CITY WHICH HATH FOUNDATION». Dette er ordenens motto, basert på kapittel 11, vers 10, i Brevet til hebreerne, der det står: «For han ventet på byen med de faste grunnvollene, den som har Gud til byggmester og skaper.» 
Ordenstegnet er opphengt i båndet i en grønnemaljert krans plassert mellom de to øverste taggene. Det bæres i et bånd om halsen. Fargene er grønt, gult og svart, de samme som i Jamaicas flagg. Ordensbåndet til å bære over brystet er gult, med en svartkantet grønn midtstripe.


== Inndeling ==
Nasjonalheltens orden har én klasse, medlem. Medlemmer tiltales Right Excellent.


== Tildeling ==
Nasjonalheltens orden tildeles for særskilt framstående innsats for Jamaica. Ordenen kan tildeles personer som er født på Jamaica eller som ved sin død var jamaicansk statsborger. Tildeling skjer ved generalguvernøren.Sentrale politiske ledere fra Jamaicas selvstendighetskamp og første år som selvstendig stat er utnevnt til medlemmer av Nasjonalheltens orden. Det gjelder Alexander Bustamante og Norman Manley.Samtidig er det foretatt utnevnelse posthumt av viktige historiske personer: Nanny (død omkring 1740), leder for rømte slaver som kjempet mot britene, den religiøse og politiske lederen Sam Sharpe (død 1832), forretningsmannen og politikeren George William Gordon (henrettet 1865), presten og opprøreren Paul Bogle (henrettet 1865) og journalisten, forretningsmannen og menneskerettighetsaktivisten Marcus Garvey (1887–1940).


== Referanser ==


== Eksterne lenker ==
National Heroes, National Library of Jamaica
Nasjonens orden

Nasjonens orden (engelsk: Order of the Nation) er en jamaicansk orden innstiftet i 1973. Den tildeles landets øverste politiske ledere: generalguvernører og statsministre. Ordenen er den nest fremst i Jamaicas ordensvesen og rangerer – i lag med Ordenen for fremragende virke – etter Nasjonalheltens orden, men foran Fortjenstordenen. Generalguvernøren er ordenskansler.


== Inndeling ==
Nasjonens orden har én klasse, medlem. Medlemmer har rett til å føre bokstavene ON etter sitt navn og tiltales The Most Honourable.


== Insignier ==

Ordenstegnet for Nasjonens orden er en ordensstjerne til å bære på brystet. Den består av en tolvtagget, fasettert stjerne med ananasfrukter i gull mellom taggene. Stjernen har en rødmedaljert midtmedaljong som bærer Jamaicas riksvåpen i gull. Medaljongen er omgitt av en grønnemaljert bord med innskriften «ONE • NATION • UNDER • GOD •». Dette er ordenens motto. Ordenbåndet til å bære over skulderen ned mot hoften er rødt med smale grønne striper nær kantene.


== Tildeling ==
Nasjonens orden tildeles Jamaicas generalguvernører og statsministre. Generalguvernøren innsettes i ordenen av høyesterettsjustitiarius ved tiltredelse i embetet og forblir medlem etter at embetsperioden er over. Statsministre, som ikke er utnevnt til medlemmer av Nasjonalheltens orden, utnevnes til medlem av Nasjonens orden.Generalguvernørene Clifford Campbell, Florizel Glasspole, Patrick Allen, Howard Cooke er tildelt ordenen, likeså statsministrene Michael Manley, Donald Sangster, Edward Seaga, Hugh Shearer, Percival Patterson og Portia Simpson-Miller.


== Referanser ==


== Eksterne lenker ==
National Civil Honours & Awards, Office of the Prime Minister
Musikalske Minner

Musikalske Minner er et musikkalbum med Harald Heide-Steen jr., utgitt i 2008. Dette ble hans siste plate før han døde og inneholder duetter med sine barn Tiril Heide-Steen og Frikk Heide-Steen. Albumet lå åtte uker på VG-lista og endte med tolvteplass som beste plassering.


== Sporliste ==
«You Must Believe In Spring»
«Here's That Rainy Day»
«My Romance» med Tiril Heide-Steen
«Bewitched, Bothered and Bewildered» med Frikk Heide-Steen
«All the Things You Are»
«What Are You Doing the Rest of Your Life?»
«My Funny Valentine»
«Pick Yourself Up»
«Nu har jag fått det jag vill ha»
«You Make Me Feel So Young»
«My Foolish Heart»
«There Will Never Be Another You»
«So ro lillemann»


== Eksterne lenker ==
(en) Musikalske Minner på Discogs
Feriebiskop Fjertnes slår til igjen

Feriebiskop Fjertnes slår til igjen er et musikkalbum med Rolv Wesenlund og Harald Heide-Steen jr., utgitt i 1968. Albumet lå tre uker på VG-lista og endte med 13.-plass som beste plassering.


== Sporliste ==
«Preludium»
«Toccata»
«Flere liknelser»
«Kollekt»
«Preludium»


== Eksterne lenker ==
(en) Feriebiskop Fjertnes slår til igjen! på Discogs 
(en) Feriebiskop Fjertnes slår til igjen! på MusicBrainz 
(en) Feriebiskop Fjertnes slår til igjen! på Spotify
Munnskold over alle grenser

Munnskold over alle grenser er et musikkalbum med Harald Heide-Steen jr., utgitt i 1979. Albumet lå 3 uker på VG-lista og endte med 21.-plass som beste plassering.


== Sporliste ==
«Munnskold over alle grenser»
«Backstage tivolis store sal»
«Night Club Ballad»
«Guiding i gråsonen»
«Sofia och Magnus och jag»
«Sveitsisk uke»
«Du gamle Noreg»
«Badevakten på sagaøya»
«Mirage»
«Abdullah Halvorsen»
«Fange en fugl»
«Spanias røst»


== Eksterne lenker ==
(en) Munnskold over alle grenser på Discogs
Sylfest Strutle live at the Gildevangen

Sylfest Strutle live at the Gildevangen er et musikkalbum med Harald Heide-Steen jr., utgitt i 1985.


== Sporliste ==
«Live at Gildevangen»
«Du gamle Noreg»
«Dei heve sendt meg bort»
«Kva gjer du med resten av livet ditt?»
«Ta deg saman no!»
«Livjos og guitar»
«Eg fekk eit spark»
«Ohhh, hildrande du»
«Eg skit i mitt fjernsyn»
«Kjendisar»
«Det regner i dag»
«Lik som ein venlaus fjus»
«Hugsa på våren»
«Då tar eg rotta på deg»
Jamaicas ordensvesen

Jamaicas ordensvesen består av en serie ordener for belønning av enkeltpersoner fortjenstfull innsats. Det ble først etablert i 1969, sju år etter Jamaicas uavhengighet fra Storbritannia, og erstattet delvis det britiske ordensvesenet. Jamaicas ordensvesen ble revidert i 1973 og 2002, slik at det består av seks ordener, kalt societies of honour. I tillegg har Jamaica flere medaljer.
Jamaicas generalguvernør er ordenskansler for alle landets ordener, med ordenskanselliet plassert hos statsministerens kontor. Nominasjoner behandles av en særskilt ordenskomite, godkjennes av regjeringen og oversendes generalguvernøren for endelig beslutning om tildeling. Dronning Elizabeth II er Jamaicas statsoverhode, men Jamaicas ordenslov gir ikke monarken noen rolle i landets ordensvesen.


=== Jamaicas seks ordener (ordnet etter rang) ===
Nasjonalheltens orden, innstiftet 1969
Nasjonens orden, innstiftet 1973
Ordenen for fremragende virke, innstiftet 2002
Fortjenstordenen, innstiftet 1969
Jamaicaordenen, innstiftet 1969
Utmerkelsesordenen, innstiftet 1969Alle ordener består av én klasse, bortsett fra Utmerkelsesordenen, som har gradene kommandør og offiser. Til noen av ordenene er det knyttet rett til å føre bestemte bokstavkombinasjoner etter innehaverens etternavn, som indikasjon på hvilken orden og grad vedkommende har mottatt. Det er også fastlagt formelle tiltaleformer for ordensmottagere.


=== Britiske ordeners status ===
Etter innføringen av det jamaicanske ordensvesenet i 1969 har tildeling av britiske ordener til jamaicanere fortsatt. Det gjelder i særdeleshet Sankt Mikaels og Sankt Georgs orden og Den kongelige Victoriaordenen. Utnevnelse til de to høyeste gradene i disse ordenene medfører opphøyelse i ridderstanden, og denne adlingen anerkjennes på Jamaica. Den medfølgende tiltaleformen sir benyttes også.


== Referanser ==


== Eksterne lenker ==
National Honours and Awards Act
National Honours and Awards, fra Government of Jamaica, Office of the Prime Minister
National Awards, Jamaica Information Service
Kroatia under Sommer-OL 2000

Kroatia under Sommer-OL 2000. Åttiåtte sportsutøvere, sekstitre menn og tjuefem kvinner fra Kroatia deltok i tolv sporter under Sommer-OL 2000 i Sydney. Det var tredje gangen Kroatia deltok i et sommer-OL. De kom på delt 49.-plass med en gull- og en bronsemedalje. Bordtennisspilleren Zoran Primorac var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 14. juli 2011 hos Wayback Machine. på sports-reference.com
Kroatia under Sommer-OL 2004

Kroatia under Sommer-OL 2004. Åttien sportsutøvere, sekstiseks menn og femten kvinner fra Kroatia deltok i fjorten sporter under Sommer-OL 2004 i Athen. Det var fjerde gangen Kroatia deltok i et sommer-OL. De kom på 44.-plass med en gull-, to sølv- og to bronsemedaljer. Vannpolospilleren Dubravko Šimenc var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 2. desember 2008 hos Wayback Machine. på sports-reference.com
Nigeria under Sommer-OL 2004

Nigeria under Sommer-OL 2004. Syttito sportsutøvere, førtiåtte kvinner og tjuefire menn fra Nigeria deltok i ti sporter under sommer-OL 2004 i Athen. De kom på delt 68.-plass med to bronsemedaljer. Friidrettsutøveren Mary Onyali var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 1. januar 2009 hos Wayback Machine.
Jakob den rettferdige

Jakob den rettferdige eller Jakob av Jerusalem (hebraisk: יעקב‬, Ya'akov; gresk: Ἰάκωβος, Iákōbos) er regnet som den første biskopen av Jerusalem og forfatteren av Jakobs brev i Det nye testamentet, og er omtalt som bror av Jesus. Han er i eldre kristen tradisjon betraktet som identisk med apostelen Jakob den yngre, men sannsynligvis var dette to ulike personer.
Merkedagen hans var tidligere feiret ved gauksmesse 1. mai, som for Jakob den yngre. I dag feirer Den katolske kirke merkedagen hans den 25. oktober.
Den hellige Jakob, «Herrens bror» er omtalt mange ganger i Det nye testamentet sammen med Josef, Simon og Judas og noe søsken. Han kan ha vært sønn til Josef og er slik Jesu bror eller halvbror, men betegnelsen «bror» kunne også bli brukt om en fetter eller andre mannlige slektninger. Jakob ser ut til å ha vært en leder for den første kirken i Jerusalem.Jakob led martyrdøden i Jerusalem i år 62 (eller 60 eller 64). Biskop Jakob skal ha blitt steinet og slått til døde etter å ha blitt dømt av Sanhedrin (det høye rådet).


== Referanser ==


== Litteratur ==
Bauckham, Richard (1999): James: Wisdom of James, disciple of Jesus the sage. London: Routledge. ISBN 0-415-10369-X (-3); Jude and the Relatives of Jesus in the Early Church. London: T & T Clark, 1990, 2004. ISBN 0-567-08297-0 (uinnb.).
Brown, Raymond E. (1997): An Introduction to the New Testament. New York: Doubleday, ISBN 0-385-24767-2
Eisenman, Robert (1997): James the Brother of Jesus: The Key to Unlocking the Secrets of Early Christianity and the Dead Sea Scrolls, Viking Penguin.
Painter, John (1997): Just James. Columbia: University of South Carolina, ISBN 1-57003-174-6.
Shanks, Hershel; Witherington, Ben (2003): The Brother of Jesus. New York: HarperSanFrancisco, ISBN 0-06-055660-9


== Eksterne lenker ==
«Den hellige Jakob den Rettferdige, «Herrens Bror»», Katolsk.no
Obligasjonsleilighet

Obligasjonsleilighet er betegnelsen på en leiebolig der leieren har betalt et pengebeløp (innskudd) for å få rett til å leie. Begrepet har sin bakgrunn i at leieren i slike tilfeller oftest får pantesikkerhet for innskuddet ved at det utstedes en pantobligasjon i bygget.Etter husleieloven er det ikke lenger tillatt å kreve slike innskudd for å inngå leieavtaler, men loven griper ikke inn i eksisterende avtaler. Etter den tidligere husleielov som gjaldt frem til 1. januar 2000 var slike avtaler fullt lovlige, og de gav leieren en del rettigheter som vanlige leiere ikke hadde. For det første kunne leieren ikke sies opp de første fem år etter kontraktsinngåelsen og heller ikke så lenge innskuddet ikke var tilbakebetalt. Så lenge avtalen var uoppsigelig kunne leieren også overdra leieretten til andre og utleieren kunne bare motsette seg dette hvis han hadde saklige innvendinger mot den nye leier. Det samme gjaldt for fremleie i inntil to år.
Innskuddsleilighet

Innskuddsleilighet brukes ofte som betegnelse på leieforhold til leieren har betalt et pengebeløp til utleieren for å få leieretten. Begrepet har ingen klar juridisk definisjon og er praksis brukt både om obligasjonsleiligheter, borettslagsboliger og aksjeleiligheter selv om disse juridisk sett er nokså ulike.
Aksjeleilighet

Aksjeleilighet er betegnelsen på en leilighet i et aksjeselskap (eller allmennaksjeselskap) hvor den faste eiendommen, for eksempel en bygård, eies av aksjeselskapet og der beboerne er aksjonærer i selskapet.
Boligaksjeselskaper er veldig sammenlignbart med borettslag men det er enkelte, vesentlige forskjeller. Kjøp av en aksjeleilighet innebærer at man kjøper en aksje (i motsetning til en andel i et borettslag) i et boligaksjeselskap som gir  leierett/borett til en definert bolig i dette selskapet. Begrensninger kan imidlertid følge av aksjeloven og boligselskapets vedtekter.
Aksjeleiligheter og borettslagsleiligheter benevnes i fellesskap som andelsboliger.
Frem til 1960 var det fritt å velge mellom boligaksjeselskaper og borettslagskonstellasjoner. Utenfor de største boligbyggelagene ble det i stor grad etablert boligaksjeselskap, særlig fordi aksjeselskap var en kjent selskapsform og mindre profesjonelle utbyggere valgte å holde ved denne ved organiseringen av boligselskaper fremfor borettslag som på denne tiden fremsto som en ukjent ordning.Etter at borettslagslovene trådte i kraft 1. juli 1960 ble det ikke lenger adgang til å etablere boligaksjeselskaper. Det ble imidlertid åpnet for opprettelse av boligaksjeselskap ved oppføring av nybygg i 1983, men ikke i eksisterende bygg. Unntaket er ikke lenger aktuelt ettersom borettslagsloven fra 2003 gjeninnførte forbudet og det er dermed ikke mulig å opprette nye boligaksjeselskap.
Et boligaksjeselskap som var lovlig stiftet før borettslagsloven trådte i kraft 15. august 2005, trenger ikke omdanne seg til borettslag og boligaksjeselskapene kan derfor leve videre.
Det finnes fortsatt mange boligaksjeselskaper i Norge og disse reguleres dels av aksjeloven og dels av borettslagsloven.
Salg av aksjeleilighet reguleres av kjøpsloven og ikke avhendingsloven ettersom det som kjøpes er en aksje og ikke en bolig.
Overdragelse av aksjeleiligheter kan ikke tinglyses ettersom eier før og etter overdragelse er og blir den samme – boligaksjeselskapet. Det vil dermed ikke påløpe dokumentavgift ved kjøp av en aksjeleilighet.
Aksjeleiligheter kan ikke ikke  tinglyses i grunnboken.


== Referanser ==


== Kilder ==
«aksjeleilighet», fra Store norske leksikon
Emanuele Di Gregorio

Emanuele Di Gregorio (født 13. desember 1980 i Castellammare del Golfo på Sicilia) er en italiensk sprinter.


== Karriere ==
Di Gregorio representerte Italia ved Sommer-OL 2008 i Beijing. Her deltok han i 4x100 meter stafett, sammen Fabio Cerutti, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen.
Under EM i friidrett innendørs 2009 i Torino fikk han ny personlig rekord på 6,56 sekunder på 60 meter, og målfoto måtte til for å skille ham og britiske Simeon Williamson. Di Gregorio ble dømt foran, og fikk bronse foran Williamsons, som fikk tiden 6,57. Under Middelhavslekene 2009 i Pescara ble det to medaljer. Først løp han inn til sølvmedalje på 100 meter, deretter fikk Italia gull på 4 x 100 meter stafett. Han deltok også ved VM i friidrett 2009 i Berlin, her ble han slått ut i kvartfinalen på 100 meter, mens stafettlaget kom til finalen, og endte på sjetteplass.
Under EM i friidrett 2010 greide han ny personlig rekord på 100 meter, da han løp på 10,17 med motvind. Dette bragte ham til finalen, og her løp han på 10,34 med 1 m/s motvind, og endte på syvendeplass. Dette var han første finale i et større internasjonalt mesterskap. Igjen gjorde Italia det godt på stafetten, der de tok sølvet bak Frankrike. Italia løp på 38,17, som var Di Gregorios første italiensk rekord. Den gamle italienske rekorden hadde da stått i 27 år, siden VM i friidrett 1983. De andre deltakerne på EM-stafetten var Roberto Donati, Simone Collio og Maurizio Checcucci.


== Referanser ==


== Eksterne lenker ==
(en) Emanuele Di Gregorio – Olympedia 
(en) Emanuele Di Gregorio – Sports-Reference (OL-resultater – arkivert) 
(en) Emanuele Di Gregorio – World Athletics 
(it) Emanuele Di Gregorio – FIDAL 
(en) Emanuele Di Gregorio – Diamond League
Leiebolig

Leiebolig er betegnelsen på en bolig der det betales et løpende vederlag (som oftest penger) til eieren for å få bruksretten (leieretten). Partenes rettigheter og plikter etter en slik kontrakt er regulert av husleieloven.


== Beskatning ved utleie av bolig ==
De som leier ut bolig kan tjene inntil 10.000,- kroner per måned skattefritt ved utleie av bolig. Kravet er at utleieenheten ikke overstiger 50% av boligens disponible areal og at man leier ut deler av sin egen primærbolig.


== Eldre ordninger ==
Tidligere kunne det avtales at leieren også skulle betale et engangsinnskudd for å få leierett, og slike avtaler ble kalt obligasjonsleiligheter. Etter at husleieloven trådte i kraft 1. januar 2000, kan slike innskudd ikke lenger gyldig avtales. Eldre obligasjonsleieforhold omfattes ikke av forbudet.


== Se også ==
Hybel
Hybelleilighet
Studioleilighet
Bokollektiv


== Referanser ==
Andelsbolig

Andelsbolig er en fellesbetegnelse for boliger som eies av et selskap (borettslag eller boligaksjeselskap) og som disponeres av en andelseier/aksjonær.
Eierbolig

Eierbolig er betegnelse på en bolig som man eier fullt ut. En eierbolig kan være frittliggende på en eiet eller festet tomt, men den kan også være et rekkehus der man eier tomten eller har festerett til den. En eierseksjon er også en form for eierbolig, men her eier man ikke selve bygningen alene, men sammen med andre (sameie). Det er derfor vanlig at eierseksjonsboliger behandles som en egen gruppe og de reguleres også av en egen lov (eierseksjonsloven). Til tross for at ca. 60 prosent av norske boliger er eierboliger, finnes det ingen egen lov om disse.
Kim Tae-ri

Kim Tae-ri (hangul: 김태리; født 24. april 1990 i Seoul, Sør-Korea) er en sørkorenask skuespiller. Hun er kjent for filmene The Handmaiden (2016), Little Forest (2018), Space Sweepers (2020) og dramaserien Mr. Sunshine (2018). I 2022 ble Kim kjent for sin ledende rolle i Twenty-Five Twenty-One (2022).


== Bakgrunn ==
Kim ble født 24. april 1990 i Seoul. Etter hun gikk ut fra Youngshin Nursing Business High School, studerte Kim journalistikk og kommunikasjon ved Kyung Hee University fra 2008 til 2012. Kim ble inspirert til å bli skuespiller i sitt andre år på college etter å ha blitt med i en universitetsteaterklubb.


== Filmografi ==


=== Film ===


=== TV-serie ===


== Diskografi ==


=== Singel ===


== Utmerkelser og priser ==


=== Statlige æresbevisninger ===


=== Lister ===


== Referanser og notater ==


=== Referanser ===


=== Notater ===


== Eksterne lenker ==
(en) Kim Tae-ri på Internet Movie Database 
(sv) Kim Tae-ri i Svensk Filmdatabas 
(da) Kim Tae-ri på Filmdatabasen 
(fr) Kim Tae-ri på Allociné 
(en) Kim Tae-ri hos The Movie Database
Georgia under Sommer-OL 2000

Georgia under Sommer-OL 2000. Trettiseks sportsutøvere, tjuesju menn og ni kvinner fra Georgia deltok i tolv sporter under Sommer-OL 2000 i Sydney. Det var andre gangen Georgia deltok i et sommer-OL. De kom på 68.-plass med seks bronsemedaljer. Vektløfteren Giorgi Asanidze var landets flaggbærer under åpningsseremonien. 


== Medaljer ==


== Medaljevinnerne ==


== Eksterne lenker ==
Resultater og profilside Arkivert 12. april 2009 hos Wayback Machine. på sports-reference.com
Induksjonslys

Induksjonslys er lyskilder som benytter elektromagnetisk induksjon for å skape lys. Det skapes et magnetisk spenningsfelt i pæren der energien benyttes til å gi lys i stedet for varme. Resultatet er mer lys pr. Watt. Siden pæren ikke inneholder bevegelige deler eller glødetråder som brenner av, blir levetiden svært lang. Den tekniske løsningen har vært kjent i mange år.


== Se også ==
Elektromagnetisk induksjon
Lommelykt
Chonji

Chonji (Hangul: 천지, Hanja: 天地; kinesisk: 天池, Tianchi eller Himmelsjøen) er en kratersjø på toppen av Paektufjellet på grensa mellom Nord-Korea og Kina.
Kalderaen som sjøen befinner seg i ble skapt etter et vulkanutbrudd rundt 969 (± 20 år). Sjøens overflate befinner seg på 2 189 moh og dekker et areal på 9,82 km². Gjennomsnittsdybden er på 213 m, mens sjøens dypeste område er på 384 m. Sjøen er vanligvis dekket av is fra oktober til juni.
Ifølge en nordkoreansk legende ble Kim Jong-il født i fjellene nær sjøen.